**María de Villota Comba** (født 13. januar 1980 i Madrid, Spania, død 11. oktober 2013 i Sevilla, Spania) var en spansk racerfører. Hun var datter av den tidligere Formel 1-føreren Emilio de Villota. I Formel 1-sesongen 2012 var hun testfører for teamet Marussia F1.

Karriere
--------

De Villota har konkurrert i World Touring Car Championship og ADAC Procar Series. I august 2009 signerte hun for laget Atlético Madrid i formelbil-serien Superleague Formula for å kjøre resten av sesongen for laget.

### Formel 1

Den 18. august 2011 bekreftet Formel 1-teamet Lotus Renault GP rapporter om at De Villota nylig hadde hatt sin første F1-test i en Renault R29 på Circuit Paul Ricard, og at hennes agent var i samtaler for å sikre henne et sete som testfører i framtiden. I desember gjentok hun sitt ønske om å arbeide med team i 2011, og la til at samtaler for å sikre henne en testførerrolle var kommet langt. Dette viste seg å stemme, da det 7. mars 2012 ble kunngjort at hun skulle være Marussia F1's testfører for 2012-sesongen.

#### Ulykke ved testing på Duxford Aerodrome

Rundt 09.15 den 3. juli 2012 var de Villota involvert i en ulykke under rettlinje-testing av Marussias MR-01 på Duxford Aerodrome, sør for Cambridge i England. Bilen hennes hadde akkurat returnert til depotområdet etter en testrunde da den kolliderte med en stillestående lastebil. Øyenvitner anslo at bilen hadde en fart på mellom 50 og 65 km/t da den krasjet. Det tok en time å få henne ut av bilen, hvorpå hun ble fraktet til Addenbrooke sykehus i Cambridgeshire med livstruende hode- og ansiktsskader. Det ble senere rapportert at hun var ved bevissthet. Dagen etter uttalte Marussias teamsjef John Booth at de Villota fortsatt var i en «kritisk, men stabil» tilstand på sykehuset, og at hun hadde mistet det høyre øyet.

Marussia Technical Centre opplyste 6. juli at etter en operasjon samme dag hadde hennes tilstand med hensyn til hodeskaden bedret seg. 16. juli opplyste Marussia at det ikke var funnet noen feil på bilen, og teamsjef John Booth uttalte: «Vi er sikre på at funnene fra vår interne gransking utelukker bilen som en faktor i ulykken». Etter 17 dager ble de Villota utskrevet fra sykehuset og returnerte til Spania.

De Villota sto i oktober fram offentlig for første gang siden ulykken, da hun ga et eksklusivt intervju til magasinet *¡Hola!* og deretter en pressekonferanse for andre medier. Hun fortalte at hun også hadde mistet smaks- og luktesansen, fremdeles led av hodepiner, og skulle gjennomgå ytterligere operasjoner, men at hun var åpen for å vende tilbake til racing en gang i framtiden såfremt hun kunne få en lisens, og at hun også ønsket å involvere seg i arbeidet for å forbedre sikkerheten i motorsport. Hun offentliggjorde også en datagrafikk som viste omfanget av kranieskadene hennes etter ulykken.

Dødsfall
--------

Om morgenen 11. oktober 2013, nøyaktig et år siden hennes første offentlige opptreden etter ulykken, rapporterte spanske medier at de Villota hadde blitt funnet død på sitt hotellrom i Sevilla. En obduksjon bekreftet at dødsårsaken var hjertestans, forårsaket av de nevrologiske skadene hun pådro seg i juli 2012.

Da hun døde var de Villota i Sevilla som foredragsholder på konferansen *Fundación Lo Que De Verdad Importa* (LQDVI), og den 14. oktober skulle hun lansere sin autobiografi *La vida es un regalo* (*Livet er en gave*).

Referanser
----------

1. ↑   «Maria de Villota: Former Formula 1 reserve driver found dead in Seville»[Hentet fra Wikidata]
2. 1 2  «Maria de Villota joins Marussia F1 team as test driver for the 2012 season». *autosport.com*. Haymarket Publications. 7. mars 2012. Besøkt 7. mars 2012.
3. ↑  «F1: Female Driver De Villota In Talks For F1 Test Seat». Speed.com. 19. august 2011. Arkivert fra originalen 12. november 2012. Besøkt 7. mars 2012.
4. ↑  «De Villota aiming for Lotus Renault third driver role in 2012». *motorstv.com*. Motors TV. 1. desember 2011. Besøkt 7. mars 2012.
5. ↑  «Marussia test driver Maria de Villota hopitalised after Formula 1 test accident». *autosport.com*. Haymarket Publications. 3. juli 2012. Besøkt 5. juli 2012.
6. ↑  «BBC nyhetssending».
7. ↑  «Maria de Villota's F1 test accident injuries 'life-threatening'». *autosport.com*. Haymarket Publications. 3. juli 2012. Besøkt 5. juli 2012.
8. ↑  «Maria de Villota conscious in hospital after Marussia test crash». *autosport.com*. Haymarket Publications. 3. juli 2012. Besøkt 5. juli 2012.
9. ↑  «A medical update on Maria de Villota». Marussia F1. 4. juli 2012. Arkivert fra originalen 5. juli 2012. Besøkt 5. juli 2012.
10. ↑  «Maria de Villota loses right eye in accident, remains in critical but stable condition». *autosport.com*. Haymarket Publications. 4. juli 2012. Besøkt 5. juli 2012.
11. ↑  «F1 crash driver Maria de Villota's condition improving». *BBC News*. 6. juli 2012. Besøkt 12. oktober 2013.
12. ↑  «Maria de Villota: Car 'not at fault' over Marussia test crash». *BBC News*. 16. juli 2012. Besøkt 12. oktober 2013.
13. ↑  «Maria de Villota leaves hospital and returns to Spain». *BBC News*. 21. juli 2012. Besøkt 12. oktober 2013.
14. ↑  «En ¡HOLA!: María de Villota, el sobrecogedor relato de la campeona que volvió a nacer». *¡Hola!*. 10. oktober 2012. Besøkt 12. oktober 2013.
15. ↑  «Maria de Villota makes first public appearance since crash». *autosport.com*. Haymarket Publications. 11. oktober 2012. Besøkt 12. oktober 2013.
16. ↑  «Maria de Villota: Marussia driver recalls life-threatening accident». *autosport.com*. Haymarket Publications. 10. oktober 2012. Besøkt 12. oktober 2013.
17. ↑  «Maria de Villota: Injured Marussia driver unsure on racing return». *autosport.com*. Haymarket Publications. 10. oktober 2012. Besøkt 12. oktober 2013.
18. ↑  «Ex-Formula 1 test driver Maria de Villota found dead in hotel». *autosport.com*. Haymarket Publications. 11. oktober 2013. Besøkt 11. oktober 2013.
19. 1 2  «Hallan el cuerpo sin vida de María de Villota en un hotel de Sevilla». *abc.es*. 11. oktober 2013. Besøkt 11. oktober 2013.
20. ↑  «Doctors inform Maria de Villota's family she died of injuries suffered in test crash». *skysports.com*. BSkyB. 12. oktober 2013. Besøkt 12. oktober 2013.

Eksterne lenker
---------------

* Offisielt nettsted Rediger på Wikidata

* (en) María de Villota – kategori av bilder, video eller lyd på Commons Rediger på Wikidata
* (en) María de Villota – racing-reference.info Rediger på Wikidata

* (en) María de Villota – Driver Database Rediger på Wikidata
* Karrierestatistikk fra Driver Database

|  |  |
| --- | --- |
| Oppslagsverk/autoritetsdata | VIAF **·** ISNI **·** BNE
 |